CELEX: 32010D0002
Language: sk
Date: 2009-12-24 00:00:00
Title: 2010/2/: Rozhodnutie Komisie z  24. decembra 2009 , ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka [oznámené pod číslom K(2009) 10251] (Text s významom pre EHP)

5.1.2010   
            
            
               SK
            
            
               Úradný vestník Európskej únie
            
            
               L 1/10
            
         ROZHODNUTIE KOMISIE
   z 24. decembra 2009,
   ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka
   [oznámené pod číslom K(2009) 10251]
   (Text s významom pre EHP)
   (2010/2/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve a ktorou sa mení a dopĺňa smernica Rady 96/61/ES (1), a najmä na jej článok 10a ods. 13,
   keďže:
   
               (1)
            
            
               V smernici 2003/87/ES, v znení zmien a doplnení smernice Európskeho parlamentu a Rady 2009/29/ES (2), sa ustanovuje, že základným princípom prideľovania kvót na emisie skleníkových plynov je obchodovanie formou aukcie.
            
         
               (2)
            
            
               Únia podporuje ambicióznu medzinárodnú dohodu o zmene klímy, ktorej cieľom je obmedziť nárast globálnej teploty na 2 °C. V prípade, že by sa iné vyspelé krajiny a iní významní producenti emisií skleníkových plynov nepripojili k tejto medzinárodnej dohode, mohlo by to viesť k zvýšeniu emisií skleníkových plynov v tretích krajinách, kde by priemysel nepodliehal porovnateľným obmedzeniam, pokiaľ ide o emisie oxidu uhličitého (takzvaný „únik uhlíka“), čo by mohlo ohroziť integritu životného prostredia a účinnosť opatrení Únie. Na riešenie rizika týkajúceho sa úniku uhlíka sa v smernici 2003/87/ES ustanovuje, že na základe výsledku medzinárodných rokovaní by Únia mala bezodplatne prideliť kvóty vo výške 100 % množstva určeného v súlade s opatreniami uvedenými v článku 10a ods. 1 smernice 2003/87/ES odvetviam alebo pododvetviam, ktoré sa považujú za odvetvia alebo pododvetvia, ktoré čelia vysokému riziku úniku uhlíka.
            
         
               (3)
            
            
               Komisia do 31. decembra 2009 a následne každých päť rokov vypracuje zoznam odvetví alebo pododvetví, ktoré sa považujú za odvetvia alebo pododvetvia, ktoré čelia vysokému riziku úniku uhlíka, ďalej len „zoznam odvetví a pododvetví“, na základe kritérií uvedených v článku 10a ods. 14 až 17 smernice 2003/87/ES.
            
         
               (4)
            
            
               Na základe článku 10a ods. 14 smernice 2003/87/ES na určenie odvetví alebo pododvetví, ktoré sa považujú za odvetvia alebo pododvetvia, ktoré čelia vysokému riziku úniku uhlíka, Komisia posúdi na úrovni Únie mieru, do akej má dotknuté odvetvie alebo pododvetvie na príslušnej úrovni členenia možnosť premietnuť priame náklady na požadované kvóty a nepriame náklady spôsobené vyššími cenami za elektrickú energiu v dôsledku vykonávania smernice 2003/87/ES do cien výrobkov bez výraznej straty trhového podielu v porovnaní s menej účinnými zariadeniami v oblasti emisií CO2 mimo Únie. Tieto posúdenia budú vychádzať z priemernej ceny uhlíka v súlade s posúdením vplyvu vypracovaným Komisiou, ktoré je súčasťou balíka opatrení na vykonávanie cieľov Únie v oblasti zmeny klímy a obnoviteľnej energie stanovených na rok 2020 a, ak sú k dispozícii, z údajov o obchode, výrobe a pridanej hodnote za ostatné tri roky pre každé odvetvie alebo pododvetvie.
            
         
               (5)
            
            
               V súlade s článkom 10a ods. 15 smernice 2003/87/ES sa odvetvie alebo pododvetvie považuje za odvetvie alebo pododvetvie, ktoré čelí vysokému riziku úniku uhlíka, ak by suma priamych a nepriamych dodatočných nákladov spôsobených vykonávaním tejto smernice viedla k podstatnému zvýšeniu výrobných nákladov, vypočítanému ako pomer hrubej pridanej hodnoty, a to najmenej o 5 %; a intenzita obchodu s tretími krajinami definovaná ako pomer medzi celkovou hodnotou vývozov do tretích krajín plus hodnotou dovozov z tretích krajín a celkovým objemom trhu pre Úniu (ročný obrat spolu s celkovým dovozom z tretích krajín) je vyššia ako 10 %. V súlade s článkom 10a ods. 16 smernice 2003/87/ES sa odvetvie alebo pododvetvie tiež považuje za odvetvie alebo pododvetvie, ktoré čelí vysokému riziku úniku uhlíka, ak by suma priamych a nepriamych dodatočných nákladov spôsobených vykonávaním smernice 2003/87/ES viedla k mimoriadne veľkému zvýšeniu výrobných nákladov, vypočítanému ako pomer hrubej pridanej hodnoty, a to najmenej o 30 %, alebo ak intenzita obchodu s tretími krajinami definovaná ako pomer medzi celkovou hodnotou vývozov do tretích krajín plus hodnotou dovozov z tretích krajín a celkovým objemom trhu pre Úniu (ročný obrat spolu s celkovým dovozom z tretích krajín) je vyššia ako 30 %.
            
         
               (6)
            
            
               Na vypracovanie zoznamu odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka, by sa malo posúdiť riziko úniku uhlíka na základe trojmiestneho číselného kódu (úroveň NACE-3) alebo v prípade potreby a dostupnosti údajov na základe štvormiestneho číselného kódu (úroveň NACE-4). Do zoznamu odvetví a pododvetví by sa mali zaradiť odvetvia a pododvetvia na základe najpresnejšieho opisu NACE. Niektoré odvetvia, ktoré sa nepovažujú za odvetvia čeliace vysokému riziku úniku uhlíka na úrovni NACE 4, boli rozčlenené a posúdil sa istý počet zodpovedajúcich pododvetví, v prípade ktorých určité charakteristiky mali v porovnaní so zvyškom odvetvia značne odlišný vplyv.
            
         
               (7)
            
            
               Informácie potrebné na toto určenie na základe kritérií uvedených v odsekoch 14 až 17 článku 10a smernice 2003/87/ES boli k decembru 2008 získané od členských štátov, Eurostatu, z verejne a komerčne dostupných zdrojov a od priemyselných združení. Informácie, ktoré neposkytli členské štáty či akékoľvek iné oficiálne zdroje, sa overili. Použili sa aj dôverné údaje, ktoré spracoval Eurostat.
            
         
               (8)
            
            
               Údaje v „Nezávislom protokole transakcií Spoločenstva“ (Community Independent Transaction Log – CITL) sa považujú za najpresnejší, najspoľahlivejší a najtransparentnejší odhad emisií CO2 pre odvetvia, ktorých činnosti boli uvedené v prílohe I k smernici 2003/87/ES pred jej zmenou a doplnením smernicou 2009/29/ES, a preto sa použili ako hlavný zdroj na výpočet priamych nákladov na kvóty pre tieto odvetvia.
            
         
               (9)
            
            
               Pokiaľ ide o emisie z procesu nových činností a skleníkové plyny začlenené do prílohy I k smernici 2003/87/ES, v znení zmien a doplnení smernice 2009/29/ES, v prípade niektorých odvetví s podstatným počtom malých zariadení alebo zariadení, ktoré boli v období rokov 2005 – 2007 a 2008 – 2012 vylúčené zo systému na obchodovanie s emisiami, alebo v prípade ktorých neboli k dispozícii žiadne údaje CITL, alebo keď sa emisie nedali prideliť na úrovni NACE-4, sa údaje získali od členských štátov a z inventúry skleníkových plynov Únie za príslušné roky. Pokiaľ ide o posúdenie spotreby elektrickej energie, ktoré slúži ako základ na výpočet nepriamych nákladov spôsobených vyššími cenami za elektrickú energiu, z Eurostatu nie sú k dispozícii žiadne údaje a údaje získané priamo od členských štátov možno považovať za najspoľahlivejšie dostupné údaje. Pokiaľ ide o odhad hrubej pridanej hodnoty, použili sa údaje Eurostatu o štrukturálnej podnikovej štatistike, keďže tento zdroj sa považuje za najpresnejší. Údaje o obchode medzi členskými štátmi a s tretími krajinami, ktoré poskytol Eurostat v databáze Comext, sa považujú za najspoľahlivejšie údaje o celkových hodnotách vývozu do tretích krajín a dovozu z tretích krajín, ako aj o celkovom ročnom obrate v Únii.
            
         
               (10)
            
            
               Posúdenia sa zakladali na priemernej cene uhlíka podľa posúdenia vplyvu Komisiou, ktoré je súčasťou balíka opatrení na vykonávanie cieľov Únie v oblasti zmeny klímy a obnoviteľnej energie stanovených na rok 2020 (3). Výsledná cena uhlíka podľa najvhodnejšieho scenára vrátane kreditov spoločného vykonávania a mechanizmu čistého rozvoja je 30 EUR za tonu ekvivalentu CO2.
            
         
               (11)
            
            
               Na posúdenie priamych dodatočných nákladov spôsobených vykonávaním smernice 2003/87/ES je potrebné zohľadniť sumu kvót, ktoré by dané odvetvie muselo kúpiť, ak sa nepovažuje za odvetvie, ktoré čelí vysokému riziku úniku uhlíka. V súlade s článkom 10a ods. 11 uvedenej smernice suma kvót pridelených bezodplatne takým odvetviam v roku 2013 má byť 80 % množstva určeného v súlade s článkom 10a ods. 1 a táto suma sa má každý rok znížiť o rovnakú sumu, pričom výsledkom bude 30 % bezodplatne pridelených kvót v roku 2020 s cieľom dosiahnuť 0 % bezodplatné pridelenie v roku 2027. Východiskovým bodom pre referenčné úrovne určené podľa článku 10a ods. 1 je priemerný výkon 10 % najúčinnejších zariadení v odvetví alebo pododvetví v Únii v rokoch 2007 – 2008 a v týchto referenčných úrovniach sa zohľadnia najúčinnejšie techniky, náhrady a alternatívne výrobné procesy.
            
         
               (12)
            
            
               Referenčné úrovne, ktoré sa majú určiť v súlade s článkom 10a ods. 1 smernice 2003/87/ES, sa majú prijať do konca roku 2010. Posúdenie priamych nákladov na základe týchto referenčných úrovní sa teda môže zohľadniť len pri príležitosti revízie zoznamu odvetví a pododvetví. Je preto potrebné odhadnúť sumu kvót, ktoré sa musia prideliť bezodplatne s cieľom určiť zoznam odvetví a pododvetví. Tieto odhady sa musia vykonať na úrovni Únie na roky 2013 a 2014. Podľa najlepšieho odhadu na účely tohto rozhodnutia, ktorý zohľadňuje prísne požiadavky na referenčné úrovne a uplatnenie lineárneho faktora zníženia, sa v rokoch 2013 a 2014 bude musieť zakúpiť 75 % kvót pre odvetvia, ktoré nečelia riziku úniku uhlíka.
            
         
               (13)
            
            
               Posúdenie nepriamych nákladov sa zakladalo na priemernom emisnom faktore Únie pre elektrickú energiu 0,465 tony CO2 na MWh v súlade s modelovou analýzou politického balíka EÚ na rok 2008 o zmene klímy a obnoviteľných zdrojoch energie (4), ktorá sa použila pre posúdenie vplyvu Komisiou, ktoré je súčasťou balíka opatrení na vykonávanie cieľov Únie v oblasti zmeny klímy a obnoviteľnej energie stanovených na rok 2020. Použitie priemernej hodnoty Únie je vhodné, keďže je v súlade s požiadavkou vykonať posúdenie na úrovni Únie a odráža skutočné emisie v spojitosti s výrobou elektrickej energie v Únii.
            
         
               (14)
            
            
               V súlade s článkom 10a ods. 17 smernice 2003/87/ES sa tento zoznam môže doplniť po dokončení kvalitatívneho posúdenia v prípadoch, keď sú k dispozícii relevantné údaje a vzhľadom na mieru, do akej je pre jednotlivé zariadenia v danom odvetví alebo pododvetví možné znížiť úrovne emisií alebo spotrebu elektrickej energie, prípadne vrátane zvýšenia výrobných nákladov v dôsledku súvisiacich investícií, napríklad na základe najúčinnejších techník; súčasných i predpokladaných charakteristík trhu vrátane toho, keď sa miera vplyvu obchodu alebo nárast priamych aj nepriamych nákladov približujú jednej z prahových hodnôt; a ziskových rozpätí ako potenciálneho ukazovateľa rozhodnutí týkajúcich sa dlhodobých investícií alebo premiestňovania.
            
         
               (15)
            
            
               Kvalitatívne posúdenie sa uskutočnilo v istom počte odvetví a pododvetví, ktoré sa nepovažovali za odvetvia a pododvetvia, ktoré čelia úniku uhlíka na základe kvantitatívnych kritérií stanovených v článku 10a ods. 14 a 15 smernice 2003/87/ES. Kvalitatívne posúdenie sa uplatnilo najmä na odvetvia, ktoré neboli dostatočne zastúpené v kvantitatívnom posúdení a na odvetvia považované za hraničné prípady alebo pri ktorých chýbali štatistiky alebo tieto štatistiky mali slabú kvalitu, a v prípade ktorých členské štáty alebo predstavitelia priemyselného odvetvia požiadali o kvalitatívnu analýzu založenú na hodnovernom odôvodnení a opodstatnených požiadavkách. Na základe tohto posúdenia by sa niektoré analyzované odvetvia mali považovať za odvetvia čeliace vysokému riziku úniku uhlíka. Ďalšie odvetvia a pododvetvia, ktoré sa do zoznamu pridali, sa uvádzajú zvlášť v treťom oddiele prílohy k tomuto rozhodnutiu.
            
         
               (16)
            
            
               Vzhľadom na dané časové obmedzenia sa pri tejto príležitosti nevykonala úplná analýza ostatných odvetví a pododvetví, alebo bola kvalita a dostupnosť údajov v ich prípade len obmedzená (ako napríklad v prípade výroby tehál a strešných krytín), a tieto odvetvia a pododvetvia budú preto čo najskôr predmetom opätovného posúdenia podľa článku 10a ods. 13 smernice a na základe výsledku analýzy sa doplnia do zoznamu.
            
         
               (17)
            
            
               V odvetví „Konečná úprava textílií“ (kód NACE 1730) sa vykonalo kvalitatívne posúdenie predovšetkým z toho dôvodu, že na úrovni Únie nie sú k dispozícii žiadne oficiálne obchodné údaje na účely posúdenia obchodnej intenzity a intenzita obchodu vo všetkých ostatných textilných odvetviach je vysoká. Posúdenie ukázalo zvýšený medzinárodný konkurenčný tlak, značný pokles výroby v Únii za posledné roky a záporné alebo len veľmi mierne ziskové rozpätia za hodnotené roky, čo obmedzuje kapacitu zariadení na investovanie a znižovanie emisií. Na základe kombinovaného vplyvu týchto faktorov by sa toto odvetvie malo považovať za odvetvie, ktoré čelí vysokému riziku úniku uhlíka.
            
         
               (18)
            
            
               Kvalitatívne posúdenie sa vykonalo v odvetví „Výroba dyhy; výroba preglejky, latovky, drevotrieskových dosiek, drevovláknitých dosiek a iných panelov a dosiek“ (kód NACE 2020). Posúdenie ukázalo obmedzený rozsah zníženia emisií bez značného nárastu nákladov, náročné charakteristiky trhu, ako napríklad citlivosť na vysoké ceny a rastúci trend dovozu z krajín s nízkymi výrobnými nákladmi, a významný vplyv dodatočných nákladov v dôsledku vykonávania smernice 2003/87/ES na ziskové rozpätia, čo obmedzuje kapacitu zariadení na investovanie a znižovanie emisií. Na základe kombinovaného vplyvu týchto faktorov by sa toto odvetvie malo považovať za odvetvie, ktoré čelí vysokému riziku úniku uhlíka.
            
         
               (19)
            
            
               Kvalitatívne posúdenie sa vykonalo v odvetví „Výroba plastov v primárnej forme“ (kód NACE 2416). Vzhľadom na súčasné charakteristiky trhu toto posúdenie ukázalo vysokú úroveň integrácie s inými časťami chemického priemyslu, ktoré sa považujú za čeliace vysokému riziku úniku uhlíka; ďalej poukázalo na fakt, že ceny stanovené na svetovom trhu bránia jednostrannému zvýšeniu cien, ako aj na narušenia svetového trhu alebo trhu Únie v dôsledku nekalých obchodných praktík zo strany výrobcov v niektorých tretích krajinách. Pokiaľ ide o predpokladané charakteristiky trhu, ktoré sú už blízko k prahovej hodnote 30 % obchodnej intenzity, v odvetví dochádza k silnému nárastu dovozu, čo bude pokračovať najmä z dôvodu rozsiahlych nových investícií na Blízkom východe. Na základe kombinovaného vplyvu týchto faktorov by sa toto odvetvie malo považovať za odvetvie, ktoré čelí vysokému riziku úniku uhlíka.
            
         
               (20)
            
            
               Kvalitatívne posúdenie sa vykonalo v odvetví „Odlievanie železa“ (kód NACE 2751), predovšetkým z toho dôvodu, že na úrovni Únie nie sú k dispozícii žiadne oficiálne obchodné údaje na účely posúdenia obchodnej intenzity, keďže hlavné produkty odlievania sa delia do jednotlivých skupín v databáze Eurostatu Comext. Posúdenie ukázalo obmedzený potenciál zmiernenia v dôsledku čiastočne nevyhnutných emisií súvisiacich s procesom a obmedzenej kapacity na investovanie do technológií na zníženie emisií v dôsledku značného vplyvu dodatočných nákladov vyplývajúcich z vykonávania smernice 2003/87/ES na ziskové rozpätia. Vzhľadom na charakteristiky trhu je trhová koncentrácia nízka, v spotrebiteľských odvetviach však existuje vysoká úroveň koncentrácie. Dané odvetvie má teda obmedzený potenciál znášať dodatočné náklady. Existujúce obchodné údaje z alternatívnych zdrojov tiež uvádzajú, že s výrobkami odvetvia odlievania sa čoraz viac obchoduje na medzinárodnej úrovni. Na základe kombinovaného vplyvu týchto faktorov by sa toto odvetvie malo považovať za odvetvie, ktoré čelí vysokému riziku úniku uhlíka.
            
         
               (21)
            
            
               Kvalitatívne posúdenie sa vykonalo v odvetví „Odlievanie ľahkých kovov“ (kód NACE 2753), predovšetkým z toho dôvodu, že na úrovni Únie nie sú k dispozícii žiadne oficiálne obchodné údaje na účely posúdenia obchodnej intenzity, keďže hlavné produkty odlievania sa delia do jednotlivých skupín v databáze Eurostatu Comext. Vzhľadom na trhové charakteristiky posúdenie ukázalo nízku trhovú koncentráciu a vysokú závislosť od dopytu z jedného koncentrovaného spotrebiteľského odvetvia. Pre dané odvetvie to predstavuje obmedzený potenciál znášať dodatočné náklady. Odvetvie okrem toho v sledovaných rokoch zaznamenalo straty alebo len veľmi mierne ziskové rozpätia, čo negatívne ovplyvňuje kapacitu na investovanie do technológií na zníženie znečistenia a situácia by sa mohla ešte zhoršiť navýšením o dodatočné náklady. Existujúce obchodné údaje z alternatívnych zdrojov tiež uvádzajú, že s výrobkami odvetvia odlievania sa čoraz viac obchoduje na medzinárodnej úrovni. Na základe kombinovaného vplyvu týchto faktorov by sa toto odvetvie malo považovať za odvetvie, ktoré čelí vysokému riziku úniku uhlíka.
            
         
               (22)
            
            
               Pri vypracúvaní zoznamu odvetví a pododvetví sa v prípade dostupnosti príslušných údajov zohľadní miera, do akej sa tretie krajiny, ktoré predstavujú rozhodujúci podiel celosvetovej produkcie v odvetviach alebo pododvetviach považovaných za odvetvia a pododvetvia ohrozené únikom uhlíka, pevne zaviazali znížiť emisie skleníkových plynov v týchto odvetviach alebo pododvetviach, a to v rozsahu porovnateľnom s rozsahom, v akom svoje záväzky prijala Únia, a v rovnakom časovom rámci, a miera, v akej je účinnosť zariadení umiestnených v týchto krajinách v oblasti emisií CO2 porovnateľná s účinnosťou v oblasti emisií CO2 v Únii. V súčasnej etape takéto záväzky prijali len Nórsko, Island a Švajčiarsko, ktoré spolu nepredstavujú rozhodujúci podiel celosvetovej produkcie v odvetviach alebo pododvetviach, ktoré sa považujú za odvetvia a pododvetvia ohrozené únikom uhlíka. Pokiaľ ide o účinnosť v oblasti emisií CO2, príslušné údaje potrebné na posúdenie nie sú k dispozícii z dôvodu neporovnateľnosti štatistických definícií a celkovo chýbajúcich globálnych údajov na požadovanej úrovni členenia a podrobných údajov o odvetví. Kritériá ustanovené v článku 10a ods. 18 smernice 2003/87/ES preto nemali žiadny účinok na zoznam odvetví a pododvetví.
            
         
               (23)
            
            
               Posúdenie, na ktorom sa zakladá zoznam odvetví a pododvetví, sa vzťahovalo na všetky kódy NACE od 1010 po 3720 vrátane, čiže pokrývalo aj banské, ťažobné a výrobné odvetvia. Niektoré ďalšie priemyselné odvetvia, ktoré nepatria do tohto rozmedzia kódov NACE, avšak na ich stacionárne zariadenia sa potenciálne vzťahujú ustanovenia EÚ ETS o úniku uhlíka, bude Komisia analyzovať počas roka 2010. Ak niektoré z týchto odvetví splní kritériá uvedené v článku 10a ods. 14 až 17 smernice 2003/87/ES, doplní sa do zoznamu v rámci každoročnej aktualizácie.
            
         
               (24)
            
            
               Zoznam sa uplatňuje na roky 2013 – 2014, s výhradou výsledkov medzinárodných rokovaní.
            
         
               (25)
            
            
               O zozname odvetví a pododvetví sa konzultovalo s rôznymi zúčastnenými stranami vrátane členských štátov, priemyselných združení, mimovládnych environmentálnych organizácií a predstaviteľov akademickej obce. Informácie o tomto postupe sa uverejnili na webovej stránke Komisie (5).
            
         
               (26)
            
            
               Opatrenia ustanovené v tomto rozhodnutí sú v súlade so stanoviskom Výboru pre zmenu klímy,
            
         PRIJALA TOTO ROZHODNUTIE:
   Článok 1
   Odvetvia a pododvetvia uvedené v prílohe sa považujú za odvetvia a pododvetvia, ktoré čelia vysokému riziku úniku uhlíka.
   Niektoré ďalšie priemyselné odvetvia, ktoré nepatria do rozmedzia posudzovaných kódov NACE (od 1010 po 3720 vrátane), avšak potenciálne sa na ne vzťahujú ustanovenia EÚ ETS o úniku uhlíka, bude Komisia analyzovať počas roka 2010. Ak niektoré z týchto odvetví splní kritériá uvedené v článku 10a ods. 14 až 17 smernice 2003/87/ES, doplní sa do zoznamu v rámci každoročnej aktualizácie.
   Článok 2
   Toto rozhodnutie je určené členským štátom.
   
      V Bruseli 24. decembra 2009
      
         
            Za Komisiu
         
         Stavros DIMAS
         
            člen Komisie
         
      
   
   
      (1)  Ú. v. EÚ L 275, 25.10.2003, s. 32.
   
      (2)  Ú. v. EÚ L 140, 5.6.2009, s. 63.
   
      (3)  http://ec.europa.eu/energy/climate_actions/doc/2008_res_ia_en.pdf
   
      (4)  P. Capros et al.: Model-based Analysis of the 2008 EU Policy Package on Climate Change and Renewables, Primes Model – E3MLab/NTUA, jún 2008:
   http://ec.europa.eu/environment/climat/pdf/climat_action/analysis.pdf
   
      (5)  http://ec.europa.eu/environment/climat/emission/carbon_en.htm
   
      PRÍLOHA
      
         Odvetvia a pododvetvia, ktoré sa podľa článku 10a ods. 13 smernice 2003/87/ES považujú za odvetvia a pododvetvia, ktoré čelia vysokému riziku úniku uhlíka
      
      1.   NA ÚROVNI NACE-4
      1.1.   NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODS. 15 A 16 SMERNICE 2003/87/ES
      
      
                  Kód NACE
               
               
                  Opis
               
            
                  1010
               
               
                  Ťažba čierneho uhlia a výroba brikiet z čierneho uhlia
               
            
                  1430
               
               
                  Ťažba a úprava chemických a hnojivových nerastov
               
            
                  1597
               
               
                  Výroba sladu
               
            
                  1711
               
               
                  Príprava a spriadanie bavlnárskych vlákien
               
            
                  1810
               
               
                  Výroba kožených odevov
               
            
                  2310
               
               
                  Výroba produktov koksárenských pecí
               
            
                  2413
               
               
                  Výroba iných základných anorganických chemikálií
               
            
                  2414
               
               
                  Výroba iných základných organických chemikálií
               
            
                  2415
               
               
                  Výroba priemyselných hnojív a dusíkatých zlúčenín
               
            
                  2417
               
               
                  Výroba syntetického kaučuku v primárnej forme
               
            
                  2710
               
               
                  Výroba obyčajného železa a ocele a ferozliatin
               
            
                  2731
               
               
                  Ťahanie za studena
               
            
                  2742
               
               
                  Výroba hliníka
               
            
                  2744
               
               
                  Výroba medi
               
            
                  2745
               
               
                  Výroba ostatných neželezných kovov
               
            
                  2931
               
               
                  Výroba traktorov pre poľnohospodárstvo
               
            1.2.   NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODSEKU 15 SMERNICE 2003/87/ES
      
      
                  Kód NACE
               
               
                  Opis
               
            
                  1562
               
               
                  Výroba škrobu a škrobových výrobkov
               
            
                  1583
               
               
                  Výroba cukru
               
            
                  1595
               
               
                  Výroba iných nedestilovaných kvasených nápojov
               
            
                  1592
               
               
                  Výroba etylalkoholu kvasením
               
            
                  2112
               
               
                  Výroba papiera a lepenky
               
            
                  2320
               
               
                  Výroba rafinovaných ropných produktov
               
            
                  2611
               
               
                  Výroba plochého skla
               
            
                  2613
               
               
                  Výroba dutého skla
               
            
                  2630
               
               
                  Výroba keramických obkladov a dlaždíc
               
            
                  2721
               
               
                  Výroba liatinových rúr
               
            
                  2743
               
               
                  Výroba olova, zinku a cínu
               
            1.3.   NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODS. 16 PÍSM. A) SMERNICE 2003/87/ES
      
      
                  Kód NACE
               
               
                  Opis
               
            
                  2651
               
               
                  Výroba cementu
               
            
                  2652
               
               
                  Výroba vápna
               
            1.4.   NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODS. 16 PÍSM. B) SMERNICE 2003/87/ES
      
      
                  Kód NACE
               
               
                  Opis
               
            
                  1110
               
               
                  Ťažba ropy a zemného plynu
               
            
                  1310
               
               
                  Ťažba a úprava železných rúd
               
            
                  1320
               
               
                  Ťažba a úprava neželezných kovových rúd okrem uránových a tóriových rúd
               
            
                  1411
               
               
                  Ťažba a úprava dekoračného a stavebného kameňa
               
            
                  1422
               
               
                  Ťažba a úprava ílovitých zemín a kaolínu
               
            
                  1450
               
               
                  Ťažba a úprava nerastov i. n.
               
            
                  1520
               
               
                  Spracovanie a konzervovanie rýb a výroba rybích výrobkov
               
            
                  1541
               
               
                  Výroba surových olejov a tukov
               
            
                  1591
               
               
                  Výroba destilovaných alkoholických nápojov
               
            
                  1593
               
               
                  Výroba hroznového vína
               
            
                  1712
               
               
                  Príprava a spriadanie mykaných vlnárskych vlákien
               
            
                  1713
               
               
                  Príprava a spriadanie česaných vlnárskych vlákien
               
            
                  1714
               
               
                  Príprava a spriadanie ľanárskych vlákien
               
            
                  1715
               
               
                  Spriadanie a úprava hodvábu vrátane šapového, spriadanie a tvarovanie syntetických alebo umelých priadzí z nekonečných vlákien
               
            
                  1716
               
               
                  Výroba nití
               
            
                  1717
               
               
                  Príprava a spriadanie ostatných textilných vlákien
               
            
                  1721
               
               
                  Tkanie bavlnárskych textílií
               
            
                  1722
               
               
                  Tkanie mykaných vlnárskych textílií
               
            
                  1723
               
               
                  Tkanie česaných vlnárskych textílií
               
            
                  1724
               
               
                  Tkanie hodvábnických textílií
               
            
                  1725
               
               
                  Tkanie ostatných textílií
               
            
                  1740
               
               
                  Výroba textilných výrobkov okrem odevov
               
            
                  1751
               
               
                  Výroba kobercov a dlážkových textílií
               
            
                  1752
               
               
                  Výroba povrazníckeho tovaru, lán, šnúr a sieťovín
               
            
                  1753
               
               
                  Výroba netkaných textílií a výrobkov z nich okrem odevov
               
            
                  1754
               
               
                  Výroba iných textílií i. n.
               
            
                  1760
               
               
                  Výroba pletených a háčkovaných textílií
               
            
                  1771
               
               
                  Výroba pančuchového tovaru
               
            
                  1772
               
               
                  Výroba pleteného a háčkovaného ošatenia
               
            
                  1821
               
               
                  Výroba pracovných odevov
               
            
                  1822
               
               
                  Výroba ostatného vrchného ošatenia
               
            
                  1823
               
               
                  Výroba spodnej bielizne
               
            
                  1824
               
               
                  Výroba ostatných odevov a doplnkov i. n.
               
            
                  1830
               
               
                  Úprava a farbenie kožušín; výroba kožušinového tovaru
               
            
                  1910
               
               
                  Vyčiňovanie a úprava kože
               
            
                  1920
               
               
                  Výroba brašnárskych a sedlárskych výrobkov a iných výrobkov z kože a podobných materiálov
               
            
                  1930
               
               
                  Výroba obuvi
               
            
                  2010
               
               
                  Pílenie a hobľovanie; impregnovanie dreva
               
            
                  2052
               
               
                  Výroba výrobkov z korku, slamy, prútia a podobných materiálov
               
            
                  2111
               
               
                  Výroba celulózy
               
            
                  2124
               
               
                  Výroba tapiet
               
            
                  2215
               
               
                  Ostatné vydavateľské činnosti
               
            
                  2330
               
               
                  Výroba jadrového paliva
               
            
                  2412
               
               
                  Výroba farbív a pigmentov
               
            
                  2420
               
               
                  Výroba pesticídov a iných agrochemických výrobkov
               
            
                  2441
               
               
                  Výroba základných látok na výrobu farmaceutických prípravkov
               
            
                  2442
               
               
                  Výroba farmaceutických prípravkov
               
            
                  2452
               
               
                  Výroba kozmetických a toaletných prípravkov
               
            
                  2463
               
               
                  Výroba éterických olejov
               
            
                  2464
               
               
                  Výroba chemických výrobkov na fotografické účely
               
            
                  2465
               
               
                  Výroba nenahraných nosičov záznamu
               
            
                  2466
               
               
                  Výroba chemických látok i. n.
               
            
                  2470
               
               
                  Výroba umelých vlákien
               
            
                  2511
               
               
                  Výroba gumových pneumatík a duší
               
            
                  2615
               
               
                  Výroba a spracovanie iného skla vrátane technických sklenených nádob
               
            
                  2621
               
               
                  Výroba keramických a porcelánových výrobkov pre domácnosť a ozdobných predmetov
               
            
                  2622
               
               
                  Výroba keramických výrobkov na sanitárne účely
               
            
                  2623
               
               
                  Výroba izolátorov a izolačných fitingov z keramiky
               
            
                  2624
               
               
                  Výroba iných keramických výrobkov na technické účely
               
            
                  2625
               
               
                  Výroba iných keramických výrobkov
               
            
                  2626
               
               
                  Výroba žiaruvzdorných keramických výrobkov
               
            
                  2681
               
               
                  Výroba brúsnych výrobkov
               
            
                  2722
               
               
                  Výroba oceľových rúr
               
            
                  2741
               
               
                  Výroba drahých kovov
               
            
                  2861
               
               
                  Výroba nožiarskych výrobkov
               
            
                  2862
               
               
                  Výroba nástrojov
               
            
                  2874
               
               
                  Výroba upínadiel, skrutiek, reťazí a pružín
               
            
                  2875
               
               
                  Výroba ostatných kovových výrobkov i. n.
               
            
                  2911
               
               
                  Výroba motorov a turbín, okrem motorov do lietadiel, vozidiel a motocyklov
               
            
                  2912
               
               
                  Výroba čerpadiel a kompresorov
               
            
                  2913
               
               
                  Výroba kohútikov a ventilov
               
            
                  2914
               
               
                  Výroba ložísk, ozubených kolies, prevodových a ovládacích prvkov
               
            
                  2921
               
               
                  Výroba pecí a horákov
               
            
                  2923
               
               
                  Výroba chladiacich a vetracích zariadení okrem zariadení pre domácnosť
               
            
                  2924
               
               
                  Výroba ostatných strojov na všeobecné účely i. n.
               
            
                  2932
               
               
                  Výroba ostatných strojov pre poľnohospodárstvo a lesníctvo
               
            
                  2941
               
               
                  Výroba prenosného ručného mechanického náradia
               
            
                  2942
               
               
                  Výroba ostatných kovoobrábacích strojov
               
            
                  2943
               
               
                  Výroba ostatných obrábacích strojov i. n.
               
            
                  2951
               
               
                  Výroba strojov pre metalurgiu
               
            
                  2952
               
               
                  Výroba banských a stavebných strojov
               
            
                  2953
               
               
                  Výroba strojov na výrobu potravín, nápojov a na spracovanie tabaku
               
            
                  2954
               
               
                  Výroba strojov na výrobu textilu, odevov a kožiarskych výrobkov
               
            
                  2955
               
               
                  Výroba strojov na výrobu papiera a lepenky
               
            
                  2956
               
               
                  Výroba ostatných účelových strojov i. n.
               
            
                  2960
               
               
                  Výroba zbraní a munície
               
            
                  2971
               
               
                  Výroba elektrických zariadení pre domácnosť
               
            
                  3001
               
               
                  Výroba kancelárskych strojov
               
            
                  3002
               
               
                  Výroba počítačov a iných zariadení na spracovanie údajov
               
            
                  3110
               
               
                  Výroba elektromotorov, generátorov a transformátorov
               
            
                  3120
               
               
                  Výroba elektrických rozvodných a ovládacích zariadení
               
            
                  3130
               
               
                  Výroba izolovaných drôtov a káblov
               
            
                  3140
               
               
                  Výroba akumulátorov, galvanických článkov a batérií
               
            
                  3150
               
               
                  Výroba svietidiel a elektrických lámp
               
            
                  3162
               
               
                  Výroba iných elektrických zariadení i. n.
               
            
                  3210
               
               
                  Výroba elektrónok, trubíc a iných elektronických súčiastok
               
            
                  3220
               
               
                  Výroba televíznych a rádiových vysielačov a prístrojov pre telefónne a telegrafné linky
               
            
                  3230
               
               
                  Výroba televíznych a rádiových prijímačov, prístrojov na záznam alebo reprodukciu zvuku alebo obrazu a pridružených zariadení
               
            
                  3310
               
               
                  Výroba lekárskych a chirurgických prístrojov a zariadení a prístrojov na ortopedické účely
               
            
                  3320
               
               
                  Výroba meracích, kontrolných, testovacích, navigačných a iných prístrojov a zariadení, okrem zariadení na riadenie priemyselných procesov
               
            
                  3340
               
               
                  Výroba optických a fotografických prístrojov a zariadení
               
            
                  3350
               
               
                  Výroba hodiniek a hodín
               
            
                  3511
               
               
                  Stavba a opravy lodí
               
            
                  3512
               
               
                  Stavba a opravy výletných a športových člnov
               
            
                  3530
               
               
                  Výroba lietadiel a kozmických lodí
               
            
                  3541
               
               
                  Výroba motocyklov
               
            
                  3542
               
               
                  Výroba bicyklov
               
            
                  3543
               
               
                  Výroba invalidných vozíkov
               
            
                  3550
               
               
                  Výroba ostatných dopravných prostriedkov i. n.
               
            
                  3621
               
               
                  Razenie mincí
               
            
                  3622
               
               
                  Výroba šperkárskych a podobných výrobkov i. n.
               
            
                  3630
               
               
                  Výroba hudobných nástrojov
               
            
                  3640
               
               
                  Výroba športových potrieb
               
            
                  3650
               
               
                  Výroba hier a hračiek
               
            
                  3661
               
               
                  Výroba bižutérie
               
            
                  3662
               
               
                  Výroba metiel a kief
               
            
                  3663
               
               
                  Ostatná výroba i. n.
               
            2.   MIMO ÚROVNE NACE-4 NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODS. 15 A 16 SMERNICE 2003/87/ES
      
                  Kód Prodcom
               
               
                  Opis
               
            
                  15331427
               
               
                  Koncentrovaný rajčiakový pretlak a pasta
               
            
                  155120
               
               
                  Mlieko a smotana v pevnej forme
               
            
                  155153
               
               
                  Kazeín
               
            
                  155154
               
               
                  Laktóza a laktózový sirup
               
            
                  15891333
               
               
                  Pekárske droždie, sušené
               
            
                  24111150
               
               
                  Vodík (vrátane výroby vodíka v kombinácii so syntetickým plynom)
               
            
                  24111160
               
               
                  Dusík
               
            
                  24111170
               
               
                  Kyslík
               
            
                  243021
               
               
                  Spracované pigmenty, kalidlá a farby, sklotvorné smalty a glazúry, engoby, tekuté listre a podobné prípravky; sklenené frity
               
            
                  24621030
               
               
                  Želatína a deriváty želatíny; isinglass (s výnimkou kazeínových glejov a kostných glejov)
               
            
                  261411
               
               
                  Pramene, pradená, priadza a sekané pásy zo sklenených vlákien
               
            
                  26821400
               
               
                  Umelý grafit, koloidný, semikoloidný grafit a prípravky z nich
               
            
                  26821620
               
               
                  Odlupovaný vermikulit, expandované íly, spenená troska a podobné expandované minerálne materiály a ich zmesi
               
            3.   NA ÚROVNI NACE-4 NA ZÁKLADE KVANTITATÍVNYCH KRITÉRIÍ UVEDENÝCH V ČLÁNKU 10A ODSEKU 17 SMERNICE 2003/87/ES
      
                  Kód NACE
               
               
                  Opis
               
            
                  1730
               
               
                  Konečná úprava textílií
               
            
                  2020
               
               
                  Výroba dyhy; výroba preglejky, latovky, drevotrieskových dosiek, drevovláknitých dosiek a iných panelov a dosiek
               
            
                  2416
               
               
                  Výroba plastov v primárnej forme
               
            
                  2751
               
               
                  Odlievanie železa
               
            
                  2753
               
               
                  Odlievanie ľahkých kovov